SET ปิดลบ 3.35 จุด รับปัจจัยตปท. หลังสหรัฐฯคว่ำบาตรอิหร่าน จับตาบจ.ประกาศงบต่อเนื่อง
SET ปิดลบ 3.35 จุด รับปัจจัยตปท. หลังสหรัฐฯคว่ำบาตรอิหร่าน จับตาบจ.ประกาศงบต่อเนื่อง โดยดัชนีปิดตลาดวันนี้ ที่ระดับ 1,756.90 จุด ลบ 3.35 จุด หรือ 0.19% มูลค่าการซื้อขาย 5.95 หมื่นล้านบาท
9 พ.ค. 2561

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,756.90 จุด ลบ 3.35 จุด หรือ 0.19% มูลค่าการซื้อขาย 5.95 หมื่นล้านบาท
10 หุ้นกดดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริหารการลงทุน บล.โนมูระ พัฒนสิน เปิดเผยว่า ตลาดหุ้นไทยในช่วงเช้าวันนี้เป็นภาพของการแกว่งไซด์เวย์ โดยมองตลาดฯปรับฐานอยู่ในโซนท้ายๆแล้ว เนื่องจากมองว่าตลาดฯได้ตอบรับเรื่องสหรัฐฯจะคว่ำบาตรอิหร่านแล้วมีการ Take profit ไปแล้ว ขณะที่หุ้นในกลุ่มพลังงานเช้านี้ก็ยังคงปรับตัวขึ้นได้ แม้ว่าราคาน้ำมันจะมีการปรับฐานต่อเนื่อง ส่วนเงินบาทก็อ่อนค่าลงมาใกล้จำกัดแล้วมองแนวต้านใหญ่อยู่ที่ 32.4-32.5 บาท/ดอลลาร์สหรัฐฯ
ขณะที่อัตราผลตอบแทนพันธบัตร (Bond Yield) ของสหรัฐฯ ก็มาแถวระดับ 3% ทำให้มองโอกาสที่จะขึ้นไปอีกค่อนข้างจำกัด ดังนั้นการอ่อนค่าของเงินในเอเชียจึงใกล้จำกัดด้วยเช่นกัน
ด้านตลาดหุ้นในภูมิภาคเอเชียเช้านี้เคลื่อนไหวทั้งในแดนบวก-ลบสลับกันราว 0.2% พร้อมให้ติดตามการทยอยประกาศผลประกอบการของบริษัทจดทะเบียนต่อไป
สำหรับแนวโน้มภาวะตลาดฯในวันพรุ่งนี้ คาดว่า ตลาดฯจะค่อยๆปรับตัวขึ้นมา พร้อมให้แนวรับ 1,750-1,748 จุด แนวต้าน 1,775 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
PTT  มูลค่าการซื้อขาย 5,357.26 ล้านบาท ปิดที่ 56.25 บาท เพิ่มขึ้น 0.75 บาท
ADVANC มูลค่าการซื้อขาย 2,879.99 ล้านบาท ปิดที่ 195 บาท ลดลง 9 บาท
TRUE มูลค่าการซื้อขาย 2,863.48 ล้านบาท ปิดที่ 7.55 บาท ลดลง 0.15 บาท
PTTEP มูลค่าการซื้อขาย 2,805.19 ล้านบาท ปิดที่ 134.50 บาท เพิ่มขึ้น 3.50 บาท
PTTGC มูลค่าการซื้อขาย 2,251.79 ล้านบาท ปิดที่ 94.50 บาท เพิ่มขึ้น 0.50 บาท
 
ตลาดหุ้นเอเชีย
